text: Tilbage til forsiden: IndiensPortalen
  Tilbage til siden med oversigt over fagene: IndiensPortalens Fag
  IndiensPortalen giver dig mulighed for at stille faglige spørgsmål og diskutere forskellige emner med en indisk elev eller lærer. 
  Følg vejledningen på denne side, når du skal skrive første gang.
  Hvad skal du gøre?
  "Forskelle i eksamensperioder og ferier" bevirker, at du kun kan maile med inderne:
   a. Folkeskoler fra 1. uge af juni. Gymnasier fra 1. uge af juli til sidste uge af september,
   så er der eksamen.
   b. Fra 15. november til 20. december
   c. Fra 1. januar til 1. marts, så er der eksamen.
  Skriv på engelsk.
  Som emne/subject skriv: Cross Culture India. 
  Du må ikke vedhæfte filer - ellers bliver din mail opfattet som spam og slettes ulæst.
  Indled med en kort præsentation:
  Din skoles navn og adresse og din mail adresse.
  Oplys, om du er
   a) lærer/lærerstuderende, dit navn og fag.
   b) elev, dit navn, alder, køn, klasse.
  Husk, at din mail højst må fylde 50 kb, og at du ikke må sende billeder med, før du har aftalt det med din indiske partner.
  Et par råd inden du henvender dig.
  Når du stiller dine faglige spørgsmål til en inder, kan det være klogt at overveje, om en person, der ikke kender dig, kan forstå, hvad det præcist er, du gerne vil vide. Måske skal du kort fortælle lidt om baggrunden for dine spørgsmål.
  Hvad sker der med din første mail?
  Send din email til birthe.molhave@skolekom.dk
  Den bliver så videresendt til en indisk skole i Mumbai-Vasai området i delstaten Maharashtra. Kontaktlærergruppen på den indiske skole vil nu finde en elev/lærer på sin skole, der vil svare dig.
  Første gang du henvender dig, må du derfor regne med at vente nogen tid, inden du får svar. Derefter kan du holde kontakten med din nye mail ven på den adresse, han eller hun har givet dig.
  Tilbage til forsiden: IndiensPortalen
  Tilbage til siden med oversigt over fagene: IndiensPortalens Fag